DIOGELU'R AMGYLCHEDD, CYMRU Enwi, cymhwyso a dehongli 1 1 Enw'r Gorchymyn hwn yw Gorchymyn Deddf Cymdogaethau Glân a'r Amgylchedd 2005 (Cychwyn Rhif 2, Darpariaethau Trosiannol ac Arbedion) (Cymru) 2006. 2 Mae'r Gorchymyn hwn yn gymwys o ran Cymru. 3 Yn y Gorchymyn hwn— ystyr “ Deddf 1978 ” (“ the 1978 Act ”) yw Deddf Gwaredu Sorod (Amwynder) 1978 ; ystyr “ Deddf 1984 ” (“ the 1984 Act ”) yw Deddf Rheoleiddio Traffig Ffyrdd 1984 ; ystyr “ Deddf 1996 ” (“ the 1996 Act ”) yw Deddf Cŵn (Baeddu Tir) 1996 ; ystyr “ Deddf 2005 ” (“ the 2005 Act ”) yw Deddf Cymdogaethau ac Amgylchedd Glân 2005. Darpariaethau Deddf 2005 sy'n dod i rym ar 27 Hydref 2006 2 Daw darpariaethau canlynol Deddf 2005 i rym ar 27 Hydref 2006— a adran 11 (hysbysiad symud); b adran 12 (gwaredu); c i'r graddau nad yw eisoes mewn grym, adran 13 (canllawiau); ch adran 15 (hysbysiad symud); d adran 16 (gwaredu); dd i'r graddau nad yw eisoes mewn grym, adran 17 (canllawiau); e adran 34 (tynnu placardiau a phosteri); f at ddibenion amnewid adran 5 (ond gan eithrio adran 5(2)(d)) o Ddeddf Rheoli Llygredd (Diwygio) 1989 , adran 37 (pwerau gorfodi); ff adran 50 (pŵer i'w gwneud yn ofynnol i berchennog tir symud gwastraff oddi yno); g i'r graddau nad yw eisoes mewn grym, adran 56 (gorchmynion rheoli cŵn: darpariaethau atodol); ng adran 66 (“person priodol”); h i'r graddau nad yw eisoes mewn grym, adran 67 (rheoliadau a gorchmynion); i adran 80 (gorchmynion a rheoliadau); j adran 81 (dehongli); ll i'r graddau nad yw eisoes mewn grym, adran 83 (tramgwyddau sŵn: defnyddio derbynebau cosb benodedig); m adran 84 at ddibenion dwyn i rym paragraffau 2, 7(2)(a) a (3), 8(2) a 12(2), (5) a (6) o Atodlen 1 i Ddeddf 2005 (estyn Deddf Sŵn 1996 i gwmpasu mangreoedd trwyddedig etc. ); n adran 86 (gohirio dyletswydd i gyflwyno hysbysiad gostegu); o adran 99 (trolïau siopa gadawedig a throlïau bagiau gadawedig); p adran 100 (adran 99: darpariaeth drosiannol); ph yn Rhan 1 (cerbydau) o Atodlen 5 (diddymiadau), y diddymiadau i Ddeddf 1978 a Deddf 1984. Darpariaeth yn Neddf 2005 sy'n dod i rym ar y dyddiad y daw Deddf Priffyrdd 1980 (Gorchmynion Gatio) (Cymru) 2006 i rym 3 I'r graddau nad yw eisoes mewn grym, mae adran 2 (gorchmynion gatio) yn dod i rym ar y dyddiad y mae Rheoliadau Deddf Priffyrdd 1980 (Gorchmynion Gatio) (Cymru) 2006 yn dod i rym. Darpariaethau yn Neddf 2005 sy'n dod i rym ar y dyddiad y daw Rheoliadau Tramgwyddau Amgylcheddol (Cosbau Penodedig) (Darpariaethau Amrywiol) (Cymru) 2007 i rym 4 Mae darpariaethau canlynol Deddf 2005 yn dod i rym ar y dyddiad y daw Rheoliadau Tramgwyddau Amgylcheddol (Cosb Benodedig) (Darpariaethau Amrywiol) (Cymru) 2007 i rym— a i'r graddau nad yw eisoes mewn grym, adran 6 (pŵer i roi hysbysiadau cosb benodedig); b adran 7 (pŵer i'w gwneud yn ofynnol bod enw a chyfeiriad yn cael eu rhoi); c i'r graddau nad yw eisoes mewn grym, adran 8 (defnyddio derbynebau cosb benodedig); ch adran 9 (hysbysiadau cosb benodedig: materion atodol); d i'r graddau nad yw eisoes mewn grym, adran 10 (tramgwydd gadael cerbyd: hysbysiadau cosb benodedig); dd i'r graddau nad yw eisoes mewn grym, adran 19 (tramgwydd ysbwriel: hysbysiadau cosb benodedig); e i'r graddau nad yw eisoes mewn grym, adran 20 (hysbysiadau clirio ysbwriel); f adran 21 (hysbysiadau rheoli ysbwriel ar y stryd); ff adran 22 (methu â chydymffurfio â hysbysiad: hysbysiadau cosb benodedig); g adran 23 (rheolaethau ar ddosbarthu deunydd printiedig yn ddi-dâl); ng i'r graddau nad yw eisoes mewn grym, adran 24 (hysbysiadau cosb benodedig: darpariaeth gyffredin); h adran 25 (eithrio atebolrwydd); i i'r graddau nad yw eisoes mewn grym, adran 28 (hysbysiadau cosb benodedig: swm y gosb benodedig); j adran 29 (hysbysiadau cosb benodedig: pŵer i'w gwneud yn ofynnol bod enw a chyfeiriad yn cael eu rhoi); l i'r graddau nad yw eisoes mewn grym, adran 30 (hysbysiadau cosb benodedig: swyddogion awdurdodedig); ll adran 31 (estyn hysbysiadau gwaredu graffiti i gwmpasu gosod posteri yn anghyfreithlon); m i'r graddau nad yw eisoes mewn grym, adran 38 (methu â dangos awdurdod: hysbysiadau cosb benodedig); n i'r graddau nad yw eisoes mewn grym, adran 45 (methu â darparu dogfennau: hysbysiadau cosb benodedig); o i'r graddau nad yw eisoes mewn grym, adran 48 (tramgwyddau sy'n ymwneud â chynwysyddion gwastraff: hysbysiadau cosb benodedig); p i'r graddau nad yw eisoes mewn grym, adran 52 (defnyddio derbynebau cosb benodedig); ph i'r graddau nad yw eisoes mewn grym, adran 59 (hysbysiadau cosb benodedig); r i'r graddau nad yw eisoes mewn grym, adran 60 (swm y cosbau penodedig); rh adran 61 (pŵer i ofyn am enw a chyfeiriad); s adran 62 (swyddogion cymorth cymuned etc.); t adran 69 (dynodi ardaloedd hysbysu o larwm); th adran 70 (tynnu dynodiad yn ôl); u adran 71 (hysbysu deiliaid allweddi a enwyd); w adran 72 (enwi deiliaid allweddi); y i'r graddau nad yw eisoes mewn grym, adran 73 (tramgwyddau o dan adran 71: hysbysiadau cosb benodedig); a2 i'r graddau nad yw eisoes mewn grym, adran 74 (swm y gosb benodedig); b2 i'r graddau nad yw eisoes mewn grym, adran 75 (defnyddio derbynebau cosb benodedig); c2 adran 76 (hysbysiadau cosb benodedig: pŵer i'w gwneud yn ofynnol bod enw a chyfeiriad yn cael eu rhoi); ch2 adran 77 (pŵer mynediad); d2 adran 78 (gwarant i fynd i mewn i fangre drwy rym); dd2 adran 79 (pwerau mynediad: darpariaethau atodol); e2 i'r graddau nad yw eisoes mewn grym, adran 82 (tramgwyddau sŵn: hysbysiadau cosb benodedig); f2 adran 84 (estyn Deddf Sŵn 1996 i fangreoedd trwyddedig etc ) at ddibenion dwyn i rym y darpariaethau yn Atodlen 1 nad ydynt yn cael eu cychwyn gan erthygl 2(m); g2 i'r graddau nad yw eisoes mewn grym, adran 96 (defnyddio derbynebau cosb benodedig: awdurdodau haen uwch); ng2 i'r graddau nad yw eisoes mewn grym, adran 97 (defnyddio derbynebau cost benodedig: awdurdodau haen is); h2 i'r graddau nad yw eisoes mewn grym, adran 98 (adrannau 96 a 97: darpariaethau atodol); i2 Rhan 2 o Atodlen 5 (dirymiadau); l2 Rhan 9 o Atodlen 5 mewn perthynas â diddymu adran 119 o Ddeddf Llywodraeth Leol 2003 . Darpariaethau yn Neddf 2005 sy'n dod i rym ar y dyddiad y daw Rheoliadau Gorchmynion Rheoli Cŵn (Darpariaethau Amrywiol) (Cymru) 2006 i rym 5 Mae darpariaethau canlynol Deddf 2005 yn dod i rym ar y dyddiad y daw Rheoliadau Gorchmynion Rheoli Cŵn (Darpariaethau Amrywiol) (Cymru) 2006 i rym— a i'r graddau nad yw eisoes mewn grym, adran 55 (pŵer i wneud gorchmynion rheoli cwn); b i'r graddau nad yw eisoes mewn grym, adran 57 (tir y mae Pennod 1 yn gymwys iddo); c i'r graddau nad yw eisoes mewn grym, adran 58 (prif awdurdodau ac awdurdodau eilaidd); ch adran 63 (pwerau sy'n gorgyffwrdd); d adran 64 (is-ddeddfau); dd adran 65 (Deddf Cŵn (Baeddu Tir) 1996 ); e Rhan 5 o Atodlen 5. Darpariaethau yn Neddf 2005 sy'n dod i rym ar y dyddiad y daw Rheoliadau Niwsansau Statudol (Darpariaethau Amrywiol) (Cymru) 2006 i rym 6 Mae darpariaethau canlynol Deddf 2005 yn dod i rym ar y dyddiad y daw Rheoliadau Niwsansau Statudol (Darpariaethau Amrywiol) (Cymru) 2006 i rym— a i'r graddau nad yw eisoes mewn grym, adran 101 (niwsans statudol: trychfilod); b i'r graddau nad yw eisoes mewn grym, adran 103(2)(a) a (4)(a) (adrannau 101 a 102: darpariaethau atodol). Darpariaethau yn Neddf 2005 sy'n dod i rym ar y dyddiad y daw Gorchymyn Niwsansau Statudol (Goleuo Artiffisial) (Dynodi Campau Perthnasol) (Cymru) 2006 i rym 7 Mae darpariaethau canlynol Deddf 2005 yn dod i rym ar y dyddiad y daw Gorchymyn Niwsansau Statudol (Goleuo Artiffisial) (Dynodi Campau Perthnasol) (Cymru) 2006 i rym— a adran 102 (niwsans statudol: goleuadau); b adran 103 (adrannau 101 a 102: darpariaethau atodol) ac eithrio adran 103(2)(a) a (4)(a). Darpariaethau trosiannol: Deddf Gwaredu Sorod (Amwynder) 1978 8 1 Nid yw'r diwygiadau a wnaed i Ddeddf 1978 gan— a adran 11 (sy'n diwygio adran 3 o Ddeddf 1978); b adran 12 (sy'n diwygio adran 4 o Ddeddf 1978); c adran 13 (sy'n mewnosod adran 4A (canllawiau) yn Neddf 1978), o Ddeddf 2005 yn effeithio ar weithrediad adrannau 3 a 4 o Ddeddf 1978 mewn perthynas â cherbyd y mae paragraff (2) yn gymwys iddo. 2 Mae'r paragraff hwn yn gymwys i gerbyd y mae awdurdod lleol, a hynny cyn 27 Hydref 2006— a wedi rhoi hysbysiad mewn perthynas ag ef o dan adran 3(2) o Ddeddf 1978; neu b wedi dodi hysbysiad arno o dan adran 3(5) o'r Ddeddf honno. Darpariaethau trosiannol: Deddf Rheoleiddio Traffig Ffyrdd 1984 9 1 Nid yw'r diwygiadau a wnaed i Ddeddf 1984 gan— a adran 15 (sy'n diwygio adran 99 o Ddeddf 1984); b adran 16 (sy'n diwygio adran 101 o Ddeddf 1984); c adran 12 (sy'n diwygio adran 103 o Ddeddf 1984), o Ddeddf 2005 yn effeithio ar weithrediad adrannau 99, 101 a 103 o Ddeddf 1984 mewn perthynas â cherbyd y mae paragraff (2) yn gymwys iddo. 2 Mae'r paragraff hwn yn gymwys i gerbyd— a sydd ar ffordd ac y mae awdurdod wedi rhoi hysbysiad mewn perthynas ag ef cyn 27 Hydref 2006 o dan adran 99(3) o Ddeddf 1984; b y mae awdurdod wedi dodi hysbysiad arno cyn 27 October 2006 o dan adran 99(4) o'r Ddeddf honno. Arbedion: Deddf Cŵn (Baeddu Tir) 1996 10 1 Yn ddarostyngedig i baragraff (2) ac er gwaethaf ei diddymu gan adran 65 o Ddeddf 2005 a Rhan 5 o Atodlen 5 iddi, mae Deddf Cŵn (Baeddu Tir) 1996 yn parhau i fod yn effeithiol mewn perthynas ag unrhyw dir sy'n dir dynodedig yn union cyn y dyddiad y diddymir Deddf 1996 yn unol â rheoliad 5(e) o'r Gorchymyn hwn. 2 Bydd unrhyw dir sy'n dir dynodedig yn union cyn diddymu Deddf 1996 gan erthygl 5(e) o'r Gorchymyn hwn yn peidio â bod yn dir dynodedig ar y dyddiad y daw'r diddymiad yn weithredol— a i'r graddau y mae gorchymyn rheoli cŵn (p'un a yw'n ymwneud â baeddu tir gan gŵn) a wnaed o dan adran 55 o Ddeddf 2005 yn gymwys mewn perthynas â'r tir hwnnw; b os yw'r gorchymyn dynodi o dan sylw wedi'i ddirymu; neu c os yw'r gorchymyn dynodi o dan sylw wedi'i ddiwygio yn y fath fodd ag i leihau maint y tir dynodedig, i'r graddau y mae hwnnw wedi'i leihau. 3 O ran effaith barhaol Deddf 1996— a mae adran 88(2) i (8) o Ddeddf Diogelu'r Amgylchedd 1990 , fel y'i cymhwysir gan adran 4(2) a (3) o Ddeddf 1996 , yn parhau i fod yn gymwys fel petai'r diwygiadau a wnaed gan adran 19 o Ddeddf 2005 i adran 88 o Ddeddf Diogelu'r Amgylchedd 1990 heb eu gwneud; b er gwaethaf eu diddymu gan Ran 5 o Atodlen 5 i Ddeddf 2005, mae paragraff 1(2)(c) o Atodlen 4 a pharagraff 1(2)(b) o Atodlen 5 i Ddeddf Diwygio'r Heddlu 2002 yn parhau i fod yn effeithiol; c er gwaethaf ei diddymu gan Ran 9 o Atodlen 5 i Ddeddf 2005, bydd adran 119 o Ddeddf Llywodraeth Leol 2003 yn parhau i fod yn effeithiol fel petai is-adrannau (2)(a), (3)(a) ac (c) a (4) o'r adran honno wedi'u dileu. 4 Yn yr erthygl hon— mae i “tir dynodedig” yr ystyr a roddir i “ designated land ” yn adran 2(1) o Ddeddf 1996; ac ystyr “gorchymyn dynodi” (“ designation order ”) yw gorchymyn a wneir o dan adran 2(1) o Ddeddf 1996. Diwygio Gorchymyn Deddf Cymdogaethau Glân a'r Amgylchedd 2005 (Cychwyn Rhif 1 ac Arbedion) (Cymru) 2006 11 Yn erthygl 5(1) o Orchymyn Deddf Cymdogaethau Glân a'r Amgylchedd 2005 (Cychwyn Rhif 1 ac Arbedion) (Cymru) 2006 — a ar ôl “adran 32” mewnosoder “(7) ac (8)”; a b hepgorer “a Rhan 2 o Atodlen 2 iddi”. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis-Thomas Llywydd y Cynulliad Cenedlaethol 17 Hydref 2006